সুন্দরগঞ্জে চার জনের জামিন নামঞ্জুর
গাইবান্ধার সুন্দরগঞ্জে গরু চুরির অপবাদে স্কুলছাত্র রাফিকুল ইসলামকে নির্যাতনের মামলায় ১৩ আসামির মধ্যে চার জনের জামিন নামঞ্জুর করেছেন আদালত। এরপর তাদের জেলহাজতে পাঠিয়েছেন। এরা হল আইজল হক, ইয়াজুল হোসেন, নাজমুল হক ও সজল মিয়া। অপর ৯ আসামি জামিন পেয়েছেন।







অভিযুক্ত ১৩ আসামি মঙ্গলবার গাইবান্ধা চিফ জুডিশিয়াল ম্যাজিস্ট্রেট আদালতের সুন্দরগঞ্জ উপজেলার দায়িত্বরত বিচারক সিনিয়র জুডিশিয়াল ম্যাজিস্ট্রেট রমেশ কুমার দাগার আদালতে সশরীরে হাজির হন। সেখানে জামিনপ্রাপ্ত আসামিরা হচ্ছেন- রানা মিয়া, তনু প্রামাণিক, তুহিন প্রামাণিক, সাবু প্রামাণিক, লেলিন প্রামাণিক, মুসা প্রামাণিক, ফজল মিয়া, ফজলু মিয়া ও রহমত আলী।




উল্লেখ্য, উপজেলার উত্তর ধুমাইটারী গ্রামে রাজা মিয়া ওরফে নজু মিয়া গরু চুরির সন্দেহে শুক্রবার রাতে প্রতিবেশী অষ্টম শ্রেণির ছাত্র রাফিকুল ইসলামকে বাড়ি থেকে ধরে নিয়ে রাতভর গাছে বেঁধে রাখে। পরদিন হাত-পা বেঁধে প্রকাশ্যে অমানবিক নির্যাতন চালায়।
পুলিশ রাফিকুলকে উদ্ধার করে সুন্দরগঞ্জ উপজেলা স্বাস্থ্য কমপ্লেক্সে নিয়ে ভর্তি করে। এ ঘটনায় সুন্দরগঞ্জ থানায় ১৩ জনকে আসামি করে মামলা হয়।

গাইবান্ধার সুন্দরগঞ্জে গরু চুরির অপবাদে স্কুলছাত্র রাফিকুল ইসলামকে নির্যাতনের মামলায় ১৩ আসামির মধ্যে চার জনের জামিন নামঞ্জুর করেছেন আদালত। এরপর তাদের জেলহাজতে পাঠিয়েছেন। এরা হল আইজল হক, ইয়াজুল হোসেন, নাজমুল হক ও সজল মিয়া। অপর ৯ আসামি জামিন পেয়েছেন।